“ฮุนได” เจรจาขายโรงงาน “รัสเซีย” เหตุขาดแคลนวัตถุดิบ
“ฮุนได มอเตอร์” บริษัทผู้ผลิตรถยนต์รายใหญ่ของเกาหลีใต้ กำลังเจรจาขายโรงงานผลิตรถยนต์ของตนที่มีอยู่ในรัสเซีย หลังจากที่ประสบปัญหาขาดแคลนวัตถุดิบในการผลิต 
“ฮุนได มอเตอร์” บริษัทผู้ผลิตรถยนต์รายใหญ่ของเกาหลีใต้ กำลังเจรจาขายโรงงานผลิตรถยนต์ของตนที่มีอยู่ในรัสเซีย หลังจากที่ประสบปัญหาขาดแคลนวัตถุดิบในการผลิต 
12 มี.ค. 2566

ผู้สื่อข่าวรายงานว่า ฮุนได มอเตอร์ กำลังเจรจากับคาซัคสถาน เพื่อขายโรงงานผลิตรถยนต์ของตนที่มีอยู่ในรัสเซีย หลังจากที่ ฮุนได ประสบปัญหาขาดแคลนวัตถุดิบ จำพวกอุปกรณ์ไฮเทค ทำให้ต้องหยุดสายการผลิตมาตั้งแต่เดือนมีนาคมปีที่แล้ว เนื่องจากรัสเซียเผชิญกับมาตรการลงโทษจากนานาชาติกรณียกพลบุกยูเครน ซึ่งได้ทำให้บริษัทที่จำหน่ายอุปกรณ์ต่าง ๆ สัญชาติตะวันตกพากันถอนธุรกิจออกจากไปรัสเซียด้วย
ตามรายงานระบุว่า การเจรจาได้ดำเนินมาถึงขั้นตอนสุดท้ายแล้ว และการลงนามในข้อตกลงนี้อาจมีขึ้นได้ภายในเดือนมิถุนายน ทั้งนี้ ฮุนได มอเตอร์ ที่ทำธุรกิจร่วมกับบริษัท “เกีย คอร์ป” ได้รับการจัดให้อันดับให้เป็นบริษัทผู้ผลิตรถยนต์รายใหญ่ติด 1 ใน 10 ของโลก ในแง่ตัวเลขการจำหน่าย โดย ฮุนได ผลิตรถยนต์ปีละราว 2 แสนคันในรัสเซีย ซึ่งคิดเป็นประมาณ 4% ของกำลังการผลิตทั่วโลกของบริษัท